Lɣerba, d tamsalt icaɣben allaɣ n waṭas seg yergazen n tmurt n leqbayel si zeman aqbur, mačči alami d ass-agi, d acu-t tikti-agi mačči d tin i d-yettilin kan aka, acku, tiktiwinagi seɛant tissebbiwin-nsent d yiswi uɣur beɣan ad aweḍen yergazen-agi. Ger ssebbat-agi nezmer ad d-nebder: 1)- Anekcum afransis: Mi id yella unekcum afransis deg useggas n 1830 ar tmurt n Lezzayer ɣlin-d wegguren d werfan ɣef wegdud azzayri meṛṛa. Acku, zarɛen later-nsen a meḥun laternneɣ xedmen lebaṭṭel d abarkan i yemdanen, kessen-asen ayela-nsen, ayen yeǧǧan imezdaɣ ttinigen mebla lebɣi-nsen di tallit-nni. «Imi, afellaḥ ur yettɛac ara ala deg tmurt-is, tamurt anda illul, u ɣur cudden cfawat-is d laɛwayed-is »7. Acku, d irumyen i ten-yenfan, dɣa ad d-nef aṭas i yehuǧren, ruḥen, feɣɣen si tmurt. Ma nezmer ad d-nnini d akken, tinigt tamezwarut n izzayriyen ladɣa n yeqbayliyin tella-d s yegrawen ɣur tmurt n Tunes. «Imi di cwal-nni n 1871 n Fransa di tmurt n Lezzayer, tamnaḍt n leqbayel akken ma tella si Burj-Menayel ar Begayet tetteka s wedem meqqren. Ayen i tt-yeǧǧan txeleṣ suma n wayen texdem, imi tettwaɣ meliḥ deg wayela-s d wakal-is, acku laɣrama n tegrawla teffeɣ-d meqqret, azal n 10 imelyan n frank d ɛecra tikal laɣrama n useggas. Akal n leqbayel qrib meṛṛa wwint, azal n 574 000 ihiktaren iṭṭefen »8.